text: Unge kristne fejrer påsken
  27 marts 2010 kl. 08.49
  Igen i år har Kristeligt Forbund for Studerende lejet sig ind på Rosborg Gymnasium i Vejle til 5 dages Påskelejr.
  En komité af frivillige har knoklet med at arrangere påskelejr siden efteråret og de håber på endnu engang at kunne sætte deltagerrekord. 
  Sidste års påskelejr talte 650 tilmeldte unge, og til aftenmøderne kiggede endnu flere gæster forbi, både lokale og tilrejsende.
  
  Vedvarende energi - hvor tanker du op? 
  Det er temaet for påskelejr 2010. 
  Det handler om Johannesevangeliet og energikilder - om at overveje hvor du tanker op, uanset om man er træt og udbrændt eller bobler over af energi.
  På scenen til fællesmøderne vil man i år kunne finde studenter- og gymnasiesekretær i KFS, Klaus Vibe, præst Hans Ole Bækgaard, generalsekretær i Normisjon Rolf Kjøde, generalsekretær i KFS
  Robert Bladt og gymnasielærer Merete Bandak.
  